hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr fr fr hu fr hu hu hu hu hu hu en nl fr fr hu hu hu hu hu hu hu hu hu hu hu hu hu hu hu hu sk hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Magyar László (festő) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. április 20.
Ugrás a navigációhoz Ugrás a kereséshez
Ez a szócikk a festőről szól. Hasonló címmel lásd még: Magyar László (egyértelműsítő lap).
2016. július 9. (61 évesen)[1]
Magyar László (Csap, 1955. július 8. – 2016. július 9.) kárpátaljai magyar festő- és iparművész. A Magyar Művészeti Akadémia Képzőművészeti Tagozatának tagja (2005).
Az ungvári Iparművészeti Szakiskolában érettségizett 1981-ben. Petreczky László, Gyemigyuk Viktor és Pál József voltak a mesterei. Szemléletére, stílusára nagy hatást gyakoroltak az impresszionisták, Csontváry Kosztka Tivadar, Munkácsy Mihály, Benczúr Gyula, Révész Imre festőművészete és a Kárpátaljai iskola képzőművészei. A táj- és a figurális ábrázolásban is tehetséges, tájképeket, csendéleteket és alakos képeket egyaránt alkotott, kiindulópontja a természeti látvány, amelybe mindig beleszőtte az emberi, filozofikus mondanivalót szimbólumok, allegóriák, mítoszok, mesék által felhasználva természetesen a 20. század modern festészeti eszközeit (montázs, kollázs).
Legtöbb képe olajfestmény, de akvarellezni is szeretett. Akvarelljein még inkább érzékelhető finom ecsetkezelése, gazdag színvilága, kompozícióinak kiegyensúlyozottsága, mely harmóniát sugároz. Kapcsolatot ápolt a kárpátaljai képzőművészekkel, sőt 1993 óta tagja volt a Kárpátaljai Magyar Képző- és Iparművészek Révész Imre Társaságának,[2] 2002 óta elnökké választották, így a kárpátaljai képzőművészek szimpóziumainak, kiállításainak egyik fő szervezője lett. Az anyaországi, s más, az anyaország határain túl élő magyar képzőművészekkel is ápolta a kapcsolatot, együttműködött ukrán, ruszin képzőművészekkel is. Az ungvári pravoszláv templom vitrázsainak szentjeit Borisz Vasziljevvel, Vlagyimir Kuznyecovval alkotta 1992-ben.
Ungváron élt és alkotott, de műveivel gyakran szerepelt a legkülönbözőbb helyeken.
Ukrajnai és magyarországi köz- és magángyűjtemények őrzik alkotásait. Legnevezetesebb alkotásai közt szerepel: Zrínyi Ilona levelei; Árvíz a Latorcán; Pipacsok.
1995 • Gyöngyszem Galéria, Pécs
2005 • Révész Imre Kiállítóterem, Beregszász
1993 • Kárpátaljai Magyar Képző- és Iparművészek Révész Imre Társaságának kiállítása, Árkád Galéria, Budapest • Kolpingház (Kolozsvári Lászlóval, Tóth Lajossal, Pálffy Istvánnal), Pécs • Bernáth Aurél emlékház, Marcali • Művelődési Központ, Mezőkövesd
1995 • Kárpátaljai Magyar Képző- és Iparművészek Révész Imre Társaságának kiállítása, Kárpátaljai Képzőművészeti Múzeum, Ungvár • Kárpátaljai képzőművészek bemutatkozása, Művelődési Központ (Kolozsvári Lászlóval, Tóth Lajossal, Berecz Margittal, Jankovics Máriával, Riskó Györggyel), Pécsvárad • UA köztársasági kiállítás, Kárpátaljai Képzőművészeti Múzeum, Ungvár • Művelődési Központ, Sellye
1996 • Kárpátaljai magyar képzőművészek bemutatkozása, MSZP székház, Budapest • Vajdasági és Kárpátaljai Művészek (MKIT), Magyarok Világszövetsége, Budapest.
1999, 2000, 2003, 2005 • Ungvár
Csepel Önkormányzatának Fődíja (1996);
A Sellyei Ormánsági Kulturális Alapítvány Nívódíja (2000);
Magyar Köztársasági Arany Érdemkereszt (2007).
↑ Elhunyt Magyar László, 2016. július 10.
↑ Kárpátaljai Magyar Képző- és Iparművészek Révész Imre Társasága[halott link]
↑ Magyar László festőművész kiállítása Mezőkövesden
Kortárs magyar művészeti lexikon II. (H–O). Főszerk. Fitz Péter. Budapest: Enciklopédia. 2000. ISBN 963-8477-45-8 Online elérés
Debreceni M.: A reményt sohasem szabad feladni, in: Kárpátaljai Magyar Képző- és Iparművészek Révész Imre Társasága : 1990-95. Ungvár, 1995.
Galéria: Magyar László kiállítása a főiskolán, Beregszászban, a II. Rákóczi Ferenc Kárpátaljai Magyar Főiskola Révész Imre Kiállítótermében, 2005[halott link]
A lap eredeti címe: „https://hu.wikipedia.org/w/index.php?title=Magyar_László_(festő)&oldid=23798224”
Minden szócikk halott külső hivatkozásokkal
Szócikkek halott külső hivatkozásokkal 2021 áprilisából
Fotó nélküli Személy infobox sablont tartalmazó lapok
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. április 20., 21:20
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.